DW28 – ซื้อสุทธิ SET50 Put DW หลังหุ้นร่วงปลายตลาดวานนี้
DW28 เผย นักลงทุนยังคงเทรด SET50 DW หนาแน่นต่อเนื่อง โดยวานนี้ มีมูลค่าการซื้อขายกว่า 60.5% ของการซื้อขาย DW ทั้งหมด
12 พ.ย. 2558

แมคควอรี DW28 เผย นักลงทุนยังคงเทรด SET50 DW หนาแน่นต่อเนื่อง โดยวานนี้ มีมูลค่าการซื้อขายกว่า 60.5% ของการซื้อขาย DW ทั้งหมด ขณะที่ DW บนหุ้นรายตัวมีมูลค่าการซื้อขายเบาบางลง อย่างไรก็ตาม วานนี้ นักลงทุนให้ความสนใจ DW บนหุ้น PTT เป็นจำนวนมาก หลังจากที่ราคาหุ้นอ้างอิงรีบาวน์ขึ้นในช่วงเช้า แม้จะมีแรงขายกดดันในช่วงบ่าย ซึ่งส่งให้นักลงทุนเทรดทั้ง Call และ Put สลับกัน โดย DW28 ที่เกี่ยวข้อง ได้แก่ PTT28C1602A และ PTT28P1602A
อย่างไรก็ตาม กลุ่มที่ได้รับความสนใจจากนักลงทุนอีกกลุ่มหนึ่งคือ DW หุ้นไอซีที ซึ่งเป็นผลมาจากการเปิดประมูลคลื่น 1800 วานนี้ และไม่มีทีท่าว่าการประมูลจะได้ข้อสรุปโดยเร็ว ส่งผลให้ราคาหุ้นในกลุ่มไอซีทีเคลื่อนไหวผันผวน สำหรับ DW28 ที่เกี่ยวข้อง ได้แก่ ADVA28C1602A ซึ่งปรับตัวลง -8.3% ADVA28P1604A ซึ่งปรับตัวขึ้น +2.9% เทียบกับหุ้นอ้างอิงที่ปิดตลาด -1.3% DTAC28C1602A -14.8%เทียบกับหุ้นอ้างอิงที่ปรับตัวลง -2.8% และ TRUE28C1601A -8.2% เทียบกับหุ้นอ้างอิงที่ปรับตัวลง -2.0% เป็นต้น
ขณะที่แรงซื้อขายสุทธิใน DW28 มีแรงซื้อสุทธิใน S5028P1512A 1.9 ล้านหน่วย นอกจากนี้ มีแรงซื้อสุทธิใน JAS28C1602B และ PTTG28C1602A ขณะที่มีแรงขายสุทธิใน STEC28C1604A 10.0 ล้านหน่วย และ TPIP28C1603A 1.0 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 37,410.36 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,186.77 ล้านบาท
คิดเป็น 5.8%
 